**Universitetssykehustjeneste ved Klinikk for hjertemedisin, ST Olavs hospital**

Antall LiS 3 stillinger på klinikken: 8

Stillinger fordeles mellom leger i gjennomstrømning fra lokalsykehus i regionen Midt Norge og interne lege fra St. Olavs hospital.

**LiS 3 i gjennomstrømning**

Lokalsykehus melder ifra til Klinikk for hjertemedisin om lege som har behov for tjeneste ved universitetssykehus.

Det innhentes CV fra legen for å kunne gjøre en prioritering basert på ansenitet. Frem til nå har det vært lite ventetid for LiS 3 i gjennomstrømming.

**LiS 3 internt**

Aktuelle leger blir prioritert basert på ansenitet og akademisk erfarenhet. Det har vært litt ventetid for interne LiS3 men man holder på å rydde opp i det.

**Rotasjon**

Alle LiS 3 i gjennomstrømming starter tjenesten med to uker på en av det fire sengeavdelingene for å bli kjent på sykehuset.

Fast rotasjon2 ganger per år, 1 april og 1 november (Generell tjeneste sommermånedene).

Alle LiS 3 roterer til invasiv seksjon, ekkokardiografisk seksjon, rytmeseksjon og til hjerteintensiv. Rekkefølgen varierer.

**Vakt**

LiS 3 deltar i vakt på sykehuset. Kardiologiske vakter er delt opp i primærvakt, kardiologisk mottaksvakt, non-invasiv bakvakt og invasiv bakvakt.

Det første året som LiS 3 går man **primærvakt.** Det er en 18 timers vakt (15-09) der man har ansvar for sengepost, HMI (hjertemedisinsk intensiv), overflyttinger og nye pasienter på avdelingene. Man er også teamleder for stansteam og for ofte

spørsmål om pasienter på ikke kardiologiske avdelinger. Vakt avsluttes med en vaktrapport på morgenmøte for klinikken.

Etter ca. 1 år, går man over til **en kardiologisk mottaksvak**t. Det er en 14 timers vakt 8-22 der man har ansvar for hjertepasienter på akutt 24 og har en konsultasjonsrolle for leger i akuttmottak.

Beregnet tid for LiS 3 tjenesten er minimum **24 måneder**.